Trine Hattestad

Elsa Katrine Solberg-Hattestad, tuntakse nimega Trine Hattestad, (sündinud 18. aprillil 1966 Lørenskogis) on Norra endine kergejõustiklane (odaviskaja). Olümpiavõitja (2000) ja kahekordne maailmameister (1993 ja 1997).

Juuniorina tegi Hattestad rahvusvahelise debüüdi noorte EM-võistlustel 1981. aastal, kus ta sai viienda koha. Aasta hiljem osales ta täiskasvanute EM-il, kuid lõplik läbimurre maailma tippu toimus 1990. aastate alguses. 1993. aasta maailmameistrivõistlustel Stuttgardis tuli ta maailmameistriks. Aasta hiljem Helsingis toimunud 1994. aasta EM-il tuli ta Euroopa meistriks. 1996. aasta suveolümpiamängudel Atlantas võitis ta pronksmedali ja 1997. aasta MM-il Ateenas tuli ta teist korda maailmameistriks. 1999. aasta MM-il Sevillas sai ta pronksmedali ja 2000. aasta OM-il Sydneys tuli ta olümpiavõitjaks.

Karjääri jooksul püstitas Hattestad kolm maailmarekordit, mis siiski ametlikku kinnitust ei leidnud. Noorena oli ta heal tasemel väravpallur ja mängis Norra teises liigas.

Saavutused

Olümpiamängudel 
 1996  Atlantas
  pronksmedal odaviskes (64,98)
 2000  Sydneys
  olümpiavõitja odaviskes (68.91)

Maailmameistrivõistlustel 
 1993  Stuttgardis 
  maailmameister odaviskes (69.18)
 1997  Ateenas
  maailmameister odaviskes (68.78)
 1999  Sevillas
  pronksmedal odaviskes (66.06)

Euroopa meistrivõistlustel 
 1994  Helsingis
  Euroopa meister odaviskes (68.00)

Maailmarekordid 

** mitteametlik maailmarekord

Isiklikku 

Solberg-Hattestad on abielus Anders Hattestadiga, neil on kaks last: Joachim (1990) ja Robin (1995).

Tunnustus 
2000 Aftenposteni kuldmedal

Välislingid 
 

Norra odaviskajad
Sündinud 1966